b'\n_START_ARTICLE_\nLo\xc4\x8ditev oblasti\n_START_SECTION_\nChecks and balances\n_START_PARAGRAPH_\nSistem checks and balances oziroma sistem "zavor in ravnote\xc5\xbeja" predpostavlja lo\xc4\x8ditev oblasti na tri dele: izvr\xc5\xa1no (danes vlada, v\xc4\x8dasih pa kralj), zakonodajno (parlament) in sodno. To naj bi zagotavljalo lo\xc4\x8ditev in razpr\xc5\xa1itev oblasti ter uravnote\xc5\xbeenost med temi tremi deli dr\xc5\xbeave, posledi\xc4\x8dno pa naj bi prina\xc5\xa1alo tudi legitimnost sami oblasti._NEWLINE_Na idejo lo\xc4\x8ditve oblasti na tri dele je prvi pri\xc5\xa1el Montesquieu, ki je menil, da brez tega svoboda ni mogo\xc4\x8da. Idejo je kasneje posvojil James Madison v svojih spisih in esejih, ki jih je najve\xc4\x8dkrat objavljal v zbirki \xc4\x8dlankov imenovani Federalist. Ta ideja je predstavljena v 51. eseju ("The Federalist No. 51"), kjer jih je objavil pod psevdonimom Publius 6. februarja 1788._NEWLINE_Razpr\xc5\xa1itev mo\xc4\x8di v dr\xc5\xbeavi na tri dele je s "checks and balances" poimenoval Francoz Alexis De Tocqueville (1805-1859) v eni izmed svojih knjig. Po njegovem je to "doktrina, (uvedel jo je Madison) ki predpostavlja razpr\xc5\xa1itev politi\xc4\x8dne mo\xc4\x8di na zakonodajno, izvr\xc5\xa1no in sodno oblast ter podeljuje vsaki od teh "vej" oblasti pribli\xc5\xbeno enako odgovornost in mo\xc4\x8d, da prepre\xc4\x8di dominacijo samo enega \xc4\x8dloveka, skupine ali veje oblasti." De Tocqueville pi\xc5\xa1e, da naj bi imela v Ameriki veliko politi\xc4\x8dno mo\xc4\x8d sodna oblast \xe2\x80\x93 aristokrati so kve\xc4\x8djemu sodniki ali odvetniki._NEWLINE_Kljub temu da gre pri lo\xc4\x8ditvi oblasti na tri veje za relativno staro idejo je \xc5\xa1e danes ena izmed najpomembnej\xc5\xa1ih za legitimno delovanje sodobne zahodne demokracije.'